section_heading: Okoliš i prirodne opasnosti
paragraph_text: S obzirom na to da se nalazi ispod gorja Alborza koje je kao i Zagros rezultat sudaranja arapske i euroazijske litosferne ploče, Teheranu prema seizmološkim studijama prijeti velika opasnost od potresa koji se na tom području pojavljuju u ciklusima od oko 150 godina.Pacific Disaster Center (2006.), str. 13. S obzirom na to da je područje uživa relativnu sezmički mir više od 175 godina, stručnjaci smatraju da postoji velika vjerojanost da grad u bližoj budućnosti pogodi potres velikih razmjera.<ref>Bazgard, A.; Mansourian, A.; Omidvar, B. (2006.) Na širem gradskom području po osi istok-zapad protežu se tri glavne rasjedne zone: sjeverni „Mošin rasjed” prolazi ispod Alborza koji je slabo naseljen, središnji „Teheranski rasjed” nalazi se u gornjem gradu koji je kvalitetno izgrađen, te „Rajski rasjed” na krajnjem jugu.<ref>Pacific Disaster Center (2006.), str. 12. Najugroženija gradska područja ova potonja na jugu gdje postoje veliki nizovi četverokatnica građenih tijekom velike urbanizacije iz 1970-ih godina.<ref>Pacific Disaster Center (2006.), str. 14. Prema istraživanju provedenom 2000. godine, potencijalni potres od M<sub>w</sub>=7,2 može izazvati između 120.000 i 380.000 smrtnih slučajeva.<ref>CEST-JICA (2000.) Iranska vlada ozbiljno je pristupila ovim predviđanjima pa je 2005. objavljen plan o restauraciji 200.000 ruralnih objekata godišnje,<ref>BBC News (14.3.2005.) a 2010. godine u parlamentu se raspravljalo i o premještanju glavnog grada u Isfahan, Šahrud ili Semnan.<ref>Payvand Iran News (30.5.2010.) Iste godine iranski predsjednik Mahmud Ahmadinežad izjavio je kako Teheran ima pet milijuna stanovnika više od potrebne granice za zadovoljavanje maksimalnih sigurosnih standarda,<ref>The Telegraph (11.4.2010.) a vrh iranske vojske objavio je da je započeto premještanje svih grana vojne industrije izvan Teherana.